Referat fra

Kulturtur til GRÆNSELANDET

26.-28. august 2022

Deltagere fra 10. gilde samt distriktsledelsen i alt 22.

Vi mødtes ved **grænse- og genforeningsmuseet** hvor Christian den 10. i 1920 red over den gamle grænse.

Herfra kørte vi til **Fællebroen**, som dannede hovedfærdselsåre mellem Danmark og Tyskland fra 1864 til Genforeningen i 1920.

Ved Kær Mølle, hvis jord ligger både i Hejls og Vejstrup sogne, altså på begge sider af den tidligere grænse 1864 -1920, rejste den daværende ejer af møllen, Poul Dall en genforeningssten i 1921.

Forbi **Hejlsminde** hvor der efter 1864 var et færgested som grænseovergang.

Grænsestenen i Hejls, blev gemt i en lade og bragt tilbage på sin plads i 2012.

Herfra videre langs den gamle grænse til **Knivsbjerg**. 1893 blev stedet indrettet til mødested for tysksindede sønderjyder og er stadig samlingssted for det tyske mindretal. I 1962 blev der anlagt en mindelund for 665 faldne fra det tyske mindretal, der frivilligt deltog i verdenskrigene. En repræsentant for det tyske mindretal fortalte og viste rundt. Det var meget spændende at høre om, hvordan det er at være en del af det tyske mindretal i dag.

Næste stop var besøg på **Damager kirkegård**, som har en fælles mindelund for alle faldne fra sognet – uanset deres tilhørsforhold. Tankevækkende hvor stor en del af en ungdomsårgang, der har en sten

Herfra kørte vi til Gram Slotskro, hvor vi overnattede.

**Lørdag, den 27. august**

Først kørte vi forbi Rødding Højskole og derefter videre Frihedsbroen.

**Frihedsbroen** har en lille, men vigtig plads i danskhedskampen i perioden fra 1865 til 1920. Efter 1865 blev Frihedsbroen vigtig. Her krydsede sønderjyderne Kongeåen, når de skulle til møde i Skibelund Krat. Broen var smal og vanskelig at passere med et køretøj. Den ringe daglige trafik var årsagen til, at de preussiske myndigheder i perioden 1864-1920 ikke oprettede en anmelderpost her, men kun bemandede broen ved særlige lejligheder. De tyske grænsegendarmer holdt til i et simpelt træskur. På de store mødedage i Skibelund Krat noterede de omhyggeligt navnene på alle de sønderjyder, som krydsede broen for at gå til møde i Skibelund Krat. Under 1. Verdenskrig rev de tyske myndigheder halvdelen af træbroen ned for at sikre sig, at ingen på flugt fra tysk militærtjeneste ulovligt krydsede Kongeåen her.

**Huset Friheden**.
Her kunne han være i fred for de tyske myndigheder og i frihed læse sine danske aviser. Rygtet siger, at unge sønderjyder på flugt fra enten tysk militærtjeneste eller de preussiske myndigheder kunne finde et midlertidigt tilflugtssted i Friheden.

**Skibelund Krat** var tidligere et vigtigt mødested for nationalsindede danskere. Fra 1865 og omkring 100 år frem dannede det rammen for velbesøgte grundlovsmøder. Indtil 1920 var kampen for danskheden i Sønderjylland i fokus. Omkring festpladsen i Skibelund Krat står en række mindesten for mænd, der deltog aktivt i den nationale kamp, som blev udkæmpet fra Skibelund Krat

**Kobbermølle**: Kobber- og messingfabrikken blev grundlagt af Christian 4. i 1602.

Hele kvarteret omkring Kobbermøllen minder til forveksling om Christian 4.s Nyboder i København. De oprindelige produktionsanlæg i Kobbermøllen blev delvist nedlagt efter fabrikkens lukning i 1962.

**Det danske hus i Flensborg**:

Hvor vi fik en meget venlig modtagelse af Flensborg gildet. Professor Joergen Kuehl, tidligere rektor på A.P. Møller skolen, fortalte om mindretal og grænser, specielt med fokus på det danske mindretal.

**Søndag 28. august:**

Vi besøgte **”Københavnerplantagerne” i Baldersbæk** som opstod i slutningen af 1800-tallet iværksat af Hede selskabet med det formål at opdyrke den jyske hede. Derfra videre til **Filsø** for at høre om søens tørlægning og genetablering.

Herfra retur til Aalborg.

*Tusind tak til Annie og Bjørn for planlægningen af en rigtig dejlig weekendtur.*